# ΕΛΛΗΝΙΚΗ ΔΗΜΟΚΡΑΤΙΑ

##### Π Ε Ρ Ι Φ Ε Ρ Ε Ι Α Κ Ρ Η Τ Η Σ

**ΓΕΝ. Δ/ΝΣΗ ΕΣΩΤ. ΛΕΙΤΟΥΡΓΙΑΣ**

# ΔΙΕΥΘΥΝΣΗ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ ΠΕ ΧΑΝΙΩΝ

# ΤΜΗΜΑ ΠΡΟΜΗΘΕΙΩΝ, ΠΡΟΣΟΔΩΝ ΚΑΙ ΠΕΡΙΟΥΣΙΑΣ

# Α.Δ.Α.Μ.: 23PROC012408503

**ΑΔΑ:** ΩΜΛ47ΛΚ-3Χ9

# Χανιά,31/03/2023

Αρ. Πρωτ.101222

#

Ταχ. Δ/νση: Πλ. Ελευθερίας 1

## Ταχ. Κώδικας: 73134

Πληροφορίες: Ε. Γναφάκη

Τηλέφωνο: 28213-40173

Email:prom@crete.gov.gr

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Για τη σύναψη δημόσιας σύμβασης με αντικείμενο την: **«Προμήθεια τυποποιημένων προϊόντων για τις ανάγκες του Κοινωνικού Παντοπωλείου της ΠΕ Χανίων».**

**Ο ΑΝΤΙΠΕΡΙΦΕΡΕΙΑΡΧΗΣ Π.Ε.ΧΑΝΙΩΝ**

Έχοντας υπόψη:

Τις διατάξεις:

1. του Ν. 3852/2010 (ΦΕΚ 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει.
2. την αριθμ. 1218/16-2-2021 (ΦΕΚ 762/Β΄/26-2-2021) απόφαση της Συντονίστριας Αποκεντρωμένης Διοίκησης Κρήτης «Έγκριση τροποποίησης του Οργανισμού Εσωτερικής Υπηρεσίας της Περιφέρειας Κρήτης».
3. του Ν. 4270/2014 (ΦΕΚ 143 Α΄) «Αρχές δημοσιονομικής διαχείρισης και εποπτείας, (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.
4. του N. 4412/2016 (ΦΕΚ 147 Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει.
5. του Π.Δ. 80/2016 (ΦΕΚ 145 Α΄) «Ανάληψη υποχρεώσεων από τους Διατάκτες», όπως τροποποιήθηκε και ισχύει.
6. του Ν.4623/2019 (ΦΕΚ 134 Α΄) «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα», και ιδίως του άρθρου 5 παρ. 19, όπως έχουν τροποποιηθεί και ισχύουν στις περιφέρειες, ως «αρμόδια υπηρεσία» κατά την έννοια της παραγράφου 2 του άρθρου 118 του ν. 4412/2016 (Α΄147), για ποσά έως είκοσι χιλιάδες (20.000) ευρώ, πλέον Φ.Π.Α, νοείται ο Περιφερειάρχης.
7. Την αρ. 242575/01-10-2019 απόφαση του Περιφερειάρχη «Μεταβίβαση και ανάθεση αρμοδιοτήτων στους Αντιπεριφερειάρχες Περιφέρειας Κρήτης» (3732 Β΄)
8. Το με αρ.πρ. 327387/24.10.2022 (22REQ011480679) τεκμηριωμένο αίτημα της Δ/νσης Δημόσιας Υγείας και Κοινωνικής Μέριμνας ΠΕ Χανίων/Τμήμα Κοινωνικής Αλληλεγγύης.
9. Η με αρ.1526/2022 (ΑΔΑ:6Ξ4Υ7ΛΚ-Ε4Ι) απόφαση της Οικονομικής Επιτροπής Περιφέρειας Κρήτης, που αφορά στην έγκριση εξειδίκευσης πίστωσης δαπάνης.
10. Την αρ. 4675/04.11.2022 (22REQ011545673) Απόφαση Ανάληψης Υποχρέωσης.
11. Το με αρ.πρ. 94702/27-03-2023 διαβιβαστικό της Δ/νσης Δημόσιας Υγείας και Κοινωνικής Μέριμνας ΠΕ Χανίων/Τμήμα Κοινωνικής Αλληλεγγύης, με τις τεχνικές προδιαγραφές των προς προμήθεια ειδών.

**ΚΑΛΕΙ**

Τα φυσικά ή νομικά πρόσωπα, ενώσεις φυσικών ή και νομικών προσώπων, που δραστηριοποιούνται στο αντικείμενο της παρούσας Πρόσκλησης, να υποβάλλουν έγγραφη και ενυπόγραφη προσφορά ανά είδος, σύμφωνα με το Παράρτημα Β΄, για την **«Προμήθεια τυποποιημένων προϊόντων για τις ανάγκες του Κοινωνικού Παντοπωλείου της ΠΕ Χανίων».** Ο συνολικός προϋπολογισμός ανέρχεται στο ποσό των 24.350,00 € , συμπεριλαμβανομένου του Φ.Π.Α.

Η δαπάνη θα βαρύνει τον προϋπολογισμό έτους 2023 της Π.Ε. Χανίων στον Κ.Α.Ε. 03.071-00.9779.01.

Η αξιολόγηση των προσφορών θα γίνει από το Τμήμα Προμηθειών, Προσόδων και Περιουσίας της Δ/νσης Διοικητικού-Οικονομικού της Π.Ε. Χανίων.

**ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣ & ΑΞΙΟΛΟΓΗΣΗΣ ΠΡΟΣΦΟΡΩΝ**

Οι ενδιαφερόμενοι δύνανται να καταθέσουν την προσφορά τους ή να την αποστείλουν

ταχυδρομικά σε σφραγισμένο φάκελο ως τις **06/04/2023 ημέρα Πέμπτη και ώρα 10.00 π.μ.** στο Τμήμα Γραμματείας της Δ/νσης Διοικητικού - Οικονομικού, στον 1ο όροφο του Κεντρικού Κτηρίου της Π.Ε. Χανίων, Πλατεία Ελευθερίας 1 Τ.Κ. 73134 Χανιά.

Οι προσφορές θα αποσφραγισθούν σε ανοικτή δημόσια συνεδρίαση, παρουσία των

ενδιαφερομένων, εφόσον το επιθυμούν, στις **06/04/2023 ημέρα Πέμπτη και ώρα 10.30π.μ**

Η αξιολόγηση των προσφορών θα γίνει από το Τμήμα Προμηθειών, Προσόδων & Περιουσίας, 1ος όροφος, Γραφείο 2, της Δ/νσης Διοικητικού-Οικονομικού της Π.Ε. Χανίων.

Προσφορές που κατατίθενται μετά την παραπάνω ημερομηνία & ώρα, είναι εκπρόθεσμες και επιστρέφονται χωρίς να αποσφραγιστούν.

Η παρούσα Πρόσκληση θα αναρτηθεί στην ιστοσελίδα της Περιφέρειας Κρήτης [www.crete.gov.gr](http://www.crete.gov.gr), στο πρόγραμμα ΔΙΑΥΓΕΙΑ, στο ΚΗΜΔΗΣ και αντίγραφό της θα τοιχοκολληθεί στον πίνακα ανακοινώσεων του κεντρικού κτιρίου της Π.Ε. Χανίων (Πλ. Ελευθερίας 1, Χανιά).

 **Ο ΑΝΤΙΠΕΡΙΦΕΡΕΙΑΡΧΗΣ ΧΑΝΙΩΝ**

 **ΝΙΚΟΛΑΟΣ ΚΑΛΟΓΕΡΗΣ**

**ΠΑΡΑΡΤΗΜΑ Α' - ΓΕΝΙΚΟΙ ΟΡΟΙ**

**ΑΝΤΙΚΕΙΜΕΝΟ ΤΗΣ ΠΡΟΣΚΛΗΣΗΣ**

 Αντικείμενο της παρούσας πρόσκλησης είναι η **«Προμήθεια τυποποιημένων προϊόντων για τις ανάγκες του Κοινωνικού Παντοπωλείου της ΠΕ Χανίων».** Οι τεχνικές προδιαγραφές, καθώς και οι πίνακες με τα είδη, περιγράφονται αναλυτικά στο ΠΑΡΑΡΤΗΜΑ Β'.

 Αντιπροσφορές δεν γίνονται δεκτές και θα απορρίπτονται ως απαράδεκτες.

Η υποβολή προσφοράς αποτελεί τεκμήριο, ότι ο προσφέρων έχει λάβει πλήρη γνώση και αποδέχεται τους γενικούς όρους, καθώς και τις τεχνικές προδιαγραφές της παρούσας Πρόσκλησης.

 Γίνονται δεκτές προσφορές για το σύνολο των ειδών, των πινάκων του ΠΑΡΑΡΤΗΜΑΤΟΣ Β’. **Προσφορές που υποβάλλονται για ορισμένα είδη , απορρίπτονται ως απαράδεκτες.**

**ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΑΣ**

Η προσφορά κατατίθεται σε σφραγισμένο φάκελο, που αποστέλλεται με ευθύνη του προσφέροντα, όσον αφορά στην έγκαιρη παράδοσή τους, στο Τμήμα Γραμματείας της Δ/νσης Διοικητικού Οικονομικού της Περιφερειακής Ενότητας Χανίων – Πλατεία Ελευθερίας 1 ΤΚ. 73100 έως **06/04/2023, ημέρα Πέμπτη και ώρα 10:00 π.μ.**

Αμέσως μετά τη λήξη του χρόνου υποβολής των προσφορών, θα διενεργηθεί η αποσφράγιση και η αξιολόγηση.

Ο φάκελος πρέπει να είναι κλειστός και απαραίτητα να φέρει την επωνυμία και τη διεύθυνση του υποψήφιου Αναδόχου (οδός, αριθμός, πόλη, ΤΚ, τηλέφωνα, e-mail), καθώς επίσης και την ένδειξη:

ΦΑΚΕΛΟΣ ΠΡΟΣΦΟΡΑΣ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ

**«Προμήθεια τυποποιημένων προϊόντων για τις ανάγκες του Κοινωνικού Παντοπωλείου της ΠΕ Χανίων»,**

προϋπολογισμού 24.350,00€

Ονοματεπώνυμο/Επωνυμία υποψηφίου:

Στοιχεία νόμιμου εκπροσώπου:

Στοιχεία επικοινωνίας (διεύθυνση, τηλέφωνο, fax, e-mail):

 **Ο φάκελος της προσφοράς θα πρέπει να περιέχει:**

1. Υπεύθυνη δήλωση, υπογεγραμμένη από το νόμιμο εκπρόσωπο (σε περίπτωση νομικού προσώπου), στην οποία θα δηλώνεται, ότι: «δεν συντρέχουν οι λόγοι αποκλεισμού της παρ. 1 του άρθρου 73 του ν.4412/2016 για το σύνολο των φυσικών προσώπων που είναι μέλη διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου στον οικονομικού φορέα».

Σε περίπτωση που ο προσφέρων είναι φυσικό πρόσωπο, θα δηλώνεται ότι, «δεν συντρέχουν στο πρόσωπό μου οι λόγοι αποκλεισμού της παρ. 1 του άρθρου 73 του ν.4412/2016».

1. Υπεύθυνη δήλωση της παρ. 4 του άρθρου 8 του ν. 1599/1986, στην οποία να δηλώνεται, ότι το αντικείμενο των δραστηριοτήτων της επιχείρησης είναι συναφές με το αντικείμενο της Πρόκλησης.
2. Φορολογική ενημερότητα σε ισχύ
3. Ασφαλιστική ενημερότητα για κύρια και επικουρική ασφάλιση σε ισχύ
4. Πιστοποιητικό / βεβαίωση του οικείου επιμελητηρίου ή άλλου αρμόδιου επαγγελματικού μητρώου, που να έχει εκδοθεί το αργότερο έως τριάντα (30) εργάσιμες ημέρες, πριν από την υποβολή του, από το οποίο να προκύπτει η εγγραφή σε αυτό, καθώς και το ειδικό επάγγελμα.
5. Στις περιπτώσεις που ο προσφέρων είναι νομικό πρόσωπο, υποβάλλονται, τα κατά περίπτωση νομιμοποιητικά έγγραφα σύστασης και νόμιμης εκπροσώπησης. Εφόσον η νόμιμη σύσταση, μεταβολές και εκπροσώπηση, προκύπτει από πιστοποιητικό αρμόδιας αρχής (π.χ. ΓΕΜΗ) αρκεί η υποβολή αυτού, εφόσον έχει εκδοθεί το αργότερο έως τριάντα (30) εργάσιμες ημέρες, πριν την υποβολή του.
6. Στην περίπτωση φυσικού προσώπου, υποβάλλεται βεβαίωση έναρξης επιτηδεύματος από την αρμόδια Οικονομική Αρχή (Δ.Ο.Υ) και τις μεταβολές.
7. Η τεχνική προσφορά θα πρέπει να καλύπτει όλες τις απαιτήσεις και τις προδιαγραφές που έχουν τεθεί από την Αναθέτουσα Αρχή στο Παράρτημα Β’ της παρούσης.
8. **Την οικονομική προσφορά η οποία υποβάλλεται συμπληρώνοντας το υπόδειγμα του Παραρτήματος Γ’.**

Η υποβαλλόμενη προσφορά, ισχύει και δεσμεύει την συμμετέχουσα έως την λήξη της σύμβασης, από την επομένη της καταληκτικής ημερομηνίας υποβολής προσφοράς.

Περίπτωση προσφοράς που παρουσιάζει επιφύλαξη ή τροποποίηση σε οποιοδήποτε όρο της παρούσας απορρίπτεται. Ειδικά ορίζεται, ότι προσφορά που δεν καλύπτει τις υποχρεωτικές απαιτήσεις, απορρίπτεται ως απαράδεκτη. Η προσφορά πρέπει να είναι δακτυλογραφημένη και να μην έχει ξύσματα, σβησίματα, προσθήκες, διορθώσεις. Αν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και υπογεγραμμένη από τον υποψήφιο ή το νόμιμο εκπρόσωπό του, η δε υπηρεσία που διενεργεί την αξιολόγηση προσφορών, πρέπει κατά τον έλεγχο, να καθαρογράψει τυχόν διορθώσεις, να τις μονογράψει και να τις σφραγίσει.

Η συμμετέχουσα εταιρεία δεν έχει δικαίωμα να αποσύρει την προσφορά της ή μέρος αυτής, μετά την κατάθεσή της.

**ΟΙΚΟΝΟΜΙΚΗ ΠΡΟΣΦΟΡΑ**

Η Οικονομική προσφορά υποβάλλεται συμπληρώνοντας τον επισυναπτόμενο πίνακα του Παραρτήματος Γ', λαμβάνοντας υπόψη ότι, η προσφερόμενη τιμή θα αφορά στην **«Προμήθεια τυποποιημένων προϊόντων για τις ανάγκες του Κοινωνικού Παντοπωλείου της ΠΕ Χανίων».**

Προκειμένου να καταστεί εύκολος ο έλεγχος οι τιμές θα δίνονται:

α. Για κάθε είδος του Πίνακα ξεχωριστά

β. Για το **σύνολο (άθροισμα) των ειδών του πίνακα**

Επισημαίνεται, ότι η συνολική τιμή προσφοράς δεν θα πρέπει να υπερβαίνει τον συνολικό προϋπολογισμό. Προσφορά που δεν είναι σύμφωνη με τα παραπάνω, απορρίπτεται.

Οι τιμές της προσφοράς, θα εκφράζονται σε Ευρώ. Στις τιμές θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση.

Οι τιμές της προσφοράς δεν υπόκεινται σε μεταβολή, κατά τη διάρκεια ισχύος της προσφοράς.

**ΔΙΑΡΚΕΙΑ ΣΥΜΒΑΣΗΣ**

Η διάρκεια της σύμβασης θα είναι για ένα (1) έτος, από την ημερομηνία υπογραφής. Επισημαίνεται ότι, το φυσικό και οικονομικό αντικείμενο της σύμβασης δεν πρέπει να μεταβάλλεται ουσιωδώς, κατά τη διάρκεια εκτέλεσής της, κατά τα οριζόμενα στην παρ. 4 του άρθρο 132 του Ν.4412/2016. Δυνατότητα μεταβολής υφίσταται, μόνο υπό τις προϋποθέσεις του άρθρου 132 του Ν.4412/2016.

**Κρατήσεις - Πληρωμή**

Η πληρωμή θα γίνει με την εξόφληση του 100% της αξίας του τιμολογίου, που θα εκδοθεί, έπειτα από την παραλαβή των ειδών από την αρμόδια επιτροπή παραλαβής.

**Τα δικαιολογητικά που απαιτούνται είναι τα παρακάτω:**

α) Πρωτόκολλο παράδοσης-παραλαβής, το οποίο συντάσσεται από την αρμόδια Επιτροπή παραλαβής ειδών & εργασιών των Δ/νσεων της Π.Ε.Χ., σύμφωνα με την αρ. **1837/2022 (ΑΔΑ:6ΧΚΞ7ΛΚ-ΜΝΔ)** απόφαση της **Οικονομικής Επιτροπής** της Περιφέρειας Κρήτης για το έτος 2023.

β) Τιμολόγιο του Αναδόχου.

γ) Επικαιροποιημένη φορολογική και Ασφαλιστική ενημερότητα σύμφωνα με τις κείμενες διατάξεις.

δ) Επικαιροποιημένο ποινικό μητρώο.

Πέραν των ανωτέρω δικαιολογητικών οι αρμόδιες υπηρεσίες που διενεργούν τον έλεγχο και την πληρωμή, μπορούν να ζητήσουν και οποιοδήποτε άλλο δικαιολογητικό, εφόσον προβλέπεται στην κείμενη νομοθεσία ή στα έγγραφα της σύμβασης.

Τον Ανάδοχο θα βαρύνουν:

Α) Οι ακόλουθες νόμιμες κρατήσεις επί της καθαρής αξίας της συμβατικής τιμής,

- 0,10% υπέρ της Ενιαίας Ανεξάρτητης Αρχής Δημοσίων Συμβάσεων,

επί της ανωτέρω κράτησης παρακρατείται Χαρτόσημο 3% και ΟΓΑ χαρτοσήμου 20%.

Β) Παρακράτηση φόρου εισοδήματος (4% για προμήθειες και 8% για παροχή υπηρεσιών) γίνεται όπως προβλέπεται από το άρθρο 64 του Ν. 4172/2013, για τις υπηρεσίες στα πλαίσια της παρούσης που θα παρέχει ο Ανάδοχος.

**ΠΑΡΑΡΤΗΜΑ Β**

**ΠΙΝΑΚΕΣ ΕΙΔΩΝ-ΤΕΧΝΙΚΕΣ ΠΡΟΔΙΑΓΡΑΦΕΣ**

**ΕΝΔΕΙΚΤΙΚΟΙ ΠΙΝΑΚΕΣ**

**Α. ΠΙΝΑΚΑΣ ΤΡΟΦΙΜΩΝ ΜΕ ΕΚΠΤΩΣΗ ΕΠΙ ΤΟΙΣ ΕΚΑΤΟ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΕΙΔΟΣ** | **ΠΟΣΟΤΗΤΑ (ΤΕΜ.)** | **ΤΙΜΗ ΜΟΝΑΔΟΣ ΧΩΡΙΣ Φ.Π.Α.** | **ΑΞΙΑ ΧΩΡΙΣ ΦΠΑ** | **ΣΥΝΤΕΛΕΣΤΗΣ ΦΠΑ** | **Φ.Π.Α.** | **ΣΥΝΟΛΟ ΑΞΙΑΣ ΦΠΑ** |
| 1 | ΕΞΑΙΡΕΤΙΚΟ ΠΑΡΘ. ΕΛΑΙΟΛAΔΟ ΣΥΣΚ. 1L | 1450 | 5,61 | 8.134,50 | 13% | 1057,49 | 9.191,99 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΕΙΔΟΣ** | **ΕΝΔΕΙΚΤΙΚΗ ΠΟΣΟΤΗΤΑ ΣΕ ΤΕΜΑΧΙΑ** | **ΤΙΜΗ ΜΟΝΑΔΑΣ ΧΩΡΙΣ Φ.Π.Α.** | **ΑΞΙΑ ΧΩΡΙΣ ΦΠΑ** | **ΣΥΝΤΕ****ΛΕΣΤΗΣ ΦΠΑ** | **Φ.Π.Α.** | **ΣΥΝΟΛΟ ΑΞΙΑΣ ΦΠΑ** |
| 1 | ΤΟΜΑΤΟΧΥΜΟΣ ΣΥΣΚ. 400ΓΡ. | 1450 | 0,55 | 797,50 | 13% | 103,68 | 901,18 |
| 2 | ΓΑΛΑ ΠΛΗΡΕΣ ΕΒΑΠΟΡΕ 410ΓΡ  | 1450 | 1,18 | 1.711,00 | 13% | 222,43 | 1.933,43 |
| 3 | ΚΑΦΕΣ ΕΛΛΗΝΙΚΟΣ 100ΓΡ | 1450 | 1,35 | 1.957,50 | 13% | 254,48 | 2.211,98 |
| 4 | ΑΛΕΥΡΙ ΓΙΑ ΟΛΕΣ ΤΙΣ ΧΡΗΣΕΙΣ ΣΥΣΚ. 1Κ. | 1450 | 0,80 | 1.160,00 | 13% | 150,80 | 1.310,80 |
| 5 | ΖΑΧΑΡΗ ΛΕΥΚΗ ΚΡΥΣΤΑΛΛΙΚΗ ΣΥΣΚ. 1Κ. | 1450 | 1,18 | 1.711,00 | 13% | 222,43 | 1.933,43 |
| 6 | ΡΥΖΙ ΤΥΠΟΥ ΝΥΧΑΚΙ ΣΥΣΚ. 500ΓΡ. | 1450 | 0,65 | 942,50 | 13% | 122,53 | 1.065,03 |
| 7 | ΦΑΚΕΣ ΨΙΛΕΣ Α ΠΟΙΟΤΗΤΑΣ ΣΥΣΚ. 500ΓΡ. | 1450 | 0,85 | 1.232,50 | 13% | 160,23 | 1.392,73 |
| 8 | ΖΥΜΑΡΙΚΑ ΜΑΚΑΡΟΝΙΑ Ν.10 ΠΑΚ. 500ΓΡ.(875Χ2) | 1450 | 0,59 | 855,50 | 13% | 111,22 | 966,72 |
| 9 | ΦΑΣΟΛΙΑ ΞΕΡΑ ΣΤΡΟΓΓΥΛΑ ΜΕΤΡΙΑ Α΄ ΠΟΙΟΤΗΤΑΣ ΣΥΣΚ. 500ΓΡ. | 1450 | 1,00 | 1.450,00 | 13% | 188,50 | 1.638,50 |
| 10 | ΡΕΒΥΘΙΑ ΧΟΝΔΡΑ 500ΓΡ. | 1450 | 1,10 | 1.595,00 | 13% | 207,35 | 1.802,35 |
|  | **ΓΕΝΙΚΟ ΣΥΝΟΛΟ** |  |  | **13412,50** |  | **1734,65** | **15.156,15** |

**Β. ΠΙΝΑΚΑΣ ΤΡΟΦΙΜΩΝ ΜΕ ΧΑΜΗΛΟΤΕΡΗ ΤΙΜΗ**

ΤΕΧΝΙΚΕΣ ΠΡΟΔΙΑΓΡΑΦΕΣ ΠΡΟΪΟΝΤΩΝ

ΕΙΔΗ ΠΑΝΤΟΠΩΛΕΙΟΥ

1. ΕΛΑΙΟΛΑΔΟ: Θα πρέπει να είναι ΕΞΑΙΡΕΤΙΚΟ ΠΑΡΘΕΝΟ, οξύτητας όχι μεγαλύτερης από 0,8% να είναι ελληνικό και σε συσκευασία ειδικής φιάλης 1 λιτ. Οι φυσικές και χημικές σταθερές του ελαιόλαδου θα είναι σύμφωνα με τους όρους του Κώδικα Τροφίμων και Ποτών και Αντικειμένων κοινής χρήσεως και με τις ισχύουσες Κοινοτικές και Υγειονομικές Διατάξεις, καθώς και τους κανονισμούς του Υπουργείου Αγροτικής Ανάπτυξης και Τροφίμων.

2. ΝΤΟΜΑΤΟΧΥΜΟΣ: Ειδικό κουτί 400 γρ., στο οποίο θα αναγράφεται ευκρινώς η ημερομηνία λήξης. και να πληροί τους όρους που αναφέρονται στο άρθρο 124 του Κ.Τ.Π. και τις ισχύουσες Κοινοτικές και Υγειονομικές Διατάξεις. Θα διατίθεται σε συσκευασία χάρτινη των 500 γρ.

3. ΓΑΛΑ ΕΒΑΠΟΡΕ: Άριστης ποιότητας αγελαδινό, πλήρες απαλλαγμένο από οποιαδήποτε άχρηστη, περιττή ή βλαβερή ουσία, να διασφαλίζεται, ότι η παραγωγή θα έχει υποστεί υψηλού βαθμού αποστείρωσης σε μεταλλική συσκευασία των 410 γρ. Τα λιπαρά του γάλακτος δεν θα είναι άνω των 7,8 %. Η ημερομηνία λήξης του γάλακτος θα απέχει 12 μήνες από την ημερομηνία παράδοσής του και θα αναφέρεται εξωτερικά της συσκευασίας καθώς και να φέρει τη σήμανση CE. Θα φέρει μεταλλικό έλασμα με κυκλική ή άλλης μορφής χειρολαβή για εύκολο άνοιγμα του

κυτίου.

4. ΚΑΦΕΣ ΕΛΛΗΝΙΚΟΣ: Τυποποιημένος σε ειδική αεροστεγή συσκευασία των 100 γραμμαρίων όπου θα αναγράφεται ευκρινώς η ημερομηνία λήξης του προϊόντος. Το προϊόν να είναι σε άριστη κατάσταση.

5. ΑΛΕΥΡΙ: Αλεύρι Α΄ ποιότητας, για όλες τις χρήσεις, λευκό σε χάρτινη συσκευασία 1 κιλού. Το προϊόν να πληροί τους όρους που αναφέρονται στα άρθρα 104, 105, 106, 107 του Κ.Τ.Π. και τις ισχύουσες Κοινοτικές και Υγειονομικές Διατάξεις.

6. ΖΑΧΑΡΗ: Λευκή, κρυσταλλική σε χάρτινη συσκευασία 1 κιλού.

7. ΡΥΖΙ NYXAKI: Τυποποιημένο σε αεροστεγή συσκευασία των 500 γρ. Στη συσκευασία θα αναγράφεται ευκρινώς η ημερομηνία λήξης του προϊόντος και θα απέχει τουλάχιστον 12 μήνες από την ημερομηνία παράδοσής του.

8. ΦΑΚΕΣ ΨΙΛΕΣ: Τυποποιημένες, παραγωγής τρέχοντος έτους, σε αεροστεγή συσκευασία 500γρ. όπου θα αναγράφεται ευκρινώς η ημερομηνία λήξης του προϊόντος. Το προϊόν πρέπει να είναι Α΄ ποιότητας.

9. ΜΑΚΑΡΟΝΙΑ Νο 10: Σε αεροστεγή συσκευασία 500 γρ. όπου θα αναγράφεται ευκρινώς η ημερομηνία λήξης του προϊόντος και θα απέχει τουλάχιστον 12 μήνες από την ημερομηνία παράδοσής του. Τα ζυμαρικά πρέπει να είναι Α’ ποιότητας πρόσφατης παραγωγής από 100% σιμιγδάλι.

10. ΦΑΣΟΛΙΑ ΜΕΤΡΙΑ: Τυποποιημένα, παραγωγής τρέχοντος έτους, σε αεροστεγή συσκευασία 500γρ. όπου θα αναγράφεται ευκρινώς η ημερομηνία λήξης του προϊόντος. Το προϊόν πρέπει να είναι Α’ ποιότητας.

11. ΡΕΒΥΘΙΑ ΧΟΝΔΡΑ: Τυποποιημένα, παραγωγής τρέχοντος έτους, σε αεροστεγή συσκευασία 500γρ. όπου θα αναγράφεται ευκρινώς η ημερομηνία λήξης του προϊόντος. Το προϊόν πρέπει να είναι Α’ ποιότητας.

**ΠΑΡΑΡΤΗΜΑ Γ'**

**ΟΙΚΟΝΟΜΙΚΗ ΠΡΟΣΦΟΡΑ**

**Α. ΠΙΝΑΚΑΣ ΤΡΟΦΙΜΩΝ ΜΕ ΕΚΠΤΩΣΗ ΕΠΙ ΤΟΙΣ ΕΚΑΤΟ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΕΙΔΟΣ** | **ΠΟΣΟΤΗΤΑ (ΤΕΜ.)** | **ΤΙΜΗ ΜΟΝΑΔΟΣ ΧΩΡΙΣ Φ.Π.Α.** | **ΑΞΙΑ ΧΩΡΙΣ ΦΠΑ** | **ΣΥΝΤΕΛΕΣΤΗΣ ΦΠΑ** | **Φ.Π.Α.** | **ΣΥΝΟΛΟ ΑΞΙΑΣ ΜΕ ΦΠΑ** |
| 1 | ΕΞΑΙΡΕΤΙΚΟ ΠΑΡΘ. ΕΛΑΙΟΛAΔΟ ΣΥΣΚ. 1L | 1450 |  |  | 13% |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΕΙΔΟΣ** | **ΕΝΔΕΙΚΤΙΚΗ ΠΟΣΟΤΗΤΑ ΣΕ ΤΕΜΑΧΙΑ** | **ΤΙΜΗ ΜΟΝΑΔΑΣ ΧΩΡΙΣ Φ.Π.Α.** | **ΑΞΙΑ ΧΩΡΙΣ ΦΠΑ** | **ΣΥΝΤΕ****ΛΕΣΤΗΣ ΦΠΑ** | **Φ.Π.Α.** | **ΣΥΝΟΛΟ ΑΞΙΑΣ ΜΕ ΦΠΑ** |
| 1 | ΤΟΜΑΤΟΧΥΜΟΣ ΣΥΣΚ. 400ΓΡ. | 1450 |  |  | 13% |  |  |
| 2 | ΓΑΛΑ ΠΛΗΡΕΣ ΕΒΑΠΟΡΕ 410ΓΡ  | 1450 |  |  | 13% |  |  |
| 3 | ΚΑΦΕΣ ΕΛΛΗΝΙΚΟΣ 100ΓΡ | 1450 |  |  | 13% |  |  |
| 4 | ΑΛΕΥΡΙ ΓΙΑ ΟΛΕΣ ΤΙΣ ΧΡΗΣΕΙΣ ΣΥΣΚ. 1Κ. | 1450 |  |  | 13% |  |  |
| 5 | ΖΑΧΑΡΗ ΛΕΥΚΗ ΚΡΥΣΤΑΛΛΙΚΗ ΣΥΣΚ. 1Κ. | 1450 |  |  | 13% |  |  |
| 6 | ΡΥΖΙ ΤΥΠΟΥ ΝΥΧΑΚΙ ΣΥΣΚ. 500ΓΡ. | 1450 |  |  | 13% |  |  |
| 7 | ΦΑΚΕΣ ΨΙΛΕΣ Α ΠΟΙΟΤΗΤΑΣ ΣΥΣΚ. 500ΓΡ. | 1450 |  |  | 13% |  |  |
| 8 | ΖΥΜΑΡΙΚΑ ΜΑΚΑΡΟΝΙΑ Ν.10 ΠΑΚ. 500ΓΡ.(875Χ2) | 1450 |  |  | 13% |  |  |
| 9 | ΦΑΣΟΛΙΑ ΞΕΡΑ ΣΤΡΟΓΓΥΛΑ ΜΕΤΡΙΑ Α΄ ΠΟΙΟΤΗΤΑΣ ΣΥΣΚ. 500ΓΡ. | 1450 |  |  | 13% |  |  |
| 10 | ΡΕΒΥΘΙΑ ΧΟΝΔΡΑ 500ΓΡ. | 1450 |  |  | 13% |  |  |
|  | **ΓΕΝΙΚΟ ΣΥΝΟΛΟ** |  |  |  |  |  |  |

**Β.ΠΙΝΑΚΑΣ ΤΡΟΦΙΜΩΝ ΜΕ ΧΑΜΗΛΟΤΕΡΗ ΤΙΜΗ**

**Ο ΠΡΟΣΦΕΡΩΝ**

**ΥΠΟΓΡΑΦΗ**

**ΣΦΡΑΓΙΔΑ**